
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 237 


1 Μαρτίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Συγκρότηση Επιτροπής για τη μεταφορά στη δημοτι¬ 
κή γλώσσα της Ευρωπαϊκής Σύμβασης των Δικαιω¬ 


μάτων του Ανθρώπου. 1 

Τροποποίηση απόφασης του Χάρτη Υποχρεώσεων 
προς τους Καταναλωτές της Ανώνυμης Εταιρείας 
Διώρυγας Κορίνθου (ΑΕΔΙΚ). 2 


Έγκριση χορήγησης, κατ’ εξαίρεση των απαγορευτι¬ 
κών διατάξεων του Π.Δ. 84/84, άδειας εγκατάστα¬ 
σης και λειτουργίας, μονάδας επεξεργασίας χάρ¬ 
του και παραγωγής απορρυπαντικών, στην Εται¬ 
ρεία «ΕΥΡΩΧΑΡΤΙΚΗ Α.Β.Ε.Ε.», στην θέση Φάκα 


του Δήμου Ασπροπύργου του Νομού Αττικής. 3 

Αύξηση για το έτος 2000 των καταβαλλόμενων συντά- 
ξεωντου Ταμείου Επικουρικής Ασφάλισης Υπαλλή¬ 
λων Εμπορικών Καταστημάτων. 4 

Τροποποίηση/Συμπλήρωση Οργανισμού του Π.Γ.Ν. 
Παίδων Αθηνών «Π. και Αγλ. Κυριάκού». 5 


Καθορισμός του τύπου, των στοιχείων και των δικαιολο- 
γητικώντου προϋπολογισμού, του απολογισμού και 
του ισολογισμού των αθλητικών σωματείων, των 
αθλητικών ενώσεων και των αθλητικών ομοσπονδιών 6 
Καθορισμός προσόντων Κυβερνήτη Επαγγελματικού 


Πλοίου Αναψυχής. 7 

Τροποποίηση των 7012/26/1 -α'/29.9.1998 και 7012/ 
27/1/29.9.1999 αποφάσεωντων Υπουργών Οικονο¬ 
μικών και Δημόσιας Τάξης. 8 

Τροποποίηση της συστατικής πράξης του Ν.Π. Δημο¬ 
τικός Παιδικός Σταθμός Σχηματαρίου. 9 


ΑΠΟΦΑΣΕΙΣ 

Αριθ. 2/1385/0022 (1) 

Συγκρότηση Επιτροπής για τη μεταφορά στη δημοτική 
γλώσσα της Ευρωπαϊκής Σύμβασης των Δικαιωμάτων 
του Ανθρώπου. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη του Άρθρου πέμπτου του Ν. 2691/99 «Κύ¬ 


ρωση της Συνθήκης του Άμστερνταμ που τροποποιεί τη 
Συνθήκη για την Ευρωπαϊκή Ένωση, τις Συνθήκες περί 
ιδρύσεωςτων Ευρωπαϊκών Κοινοτήτων και ορισμένες συ¬ 
ναφείς πράξεις, καθώς και των σχετικών πρωτοκόλλων 
και των δηλώσεων που περιλαμβάνονται στην Τελική 
Πράξη» (ΦΕΚ Α’ 47). 

2. Τις διατάξεις του άρθρου 31 παρ. 3 του Ν.2594/98 
«Κύρωση ως Κώδικα του σχεδίου Νόμου Οργανισμός του 
Υπουργείου Εξωτερικών» (ΦΕΚ62Α). 

3. Τις διατάξεις του άρθρου 19 του Ν. 2470/97 «Ανα¬ 

μόρφωση μισθολογίου προσωπικού της Δημόσιας Διοί¬ 
κησης.». 

4. Τις διατάξειςτηςπαρ. 3του άρθρου 22του Ν. 2362/95 
(ΦΕΚ247/Α). 

5. Τις διατάξεις του άρθρου 29Ατου Ν.1558/85 (Α 137) 
όπως προστέθηκε με το άρθρο 27 του Ν.2081/92 (Α 154) 
και τροποποιήθηκε με την παρ. 2α του άρθρου 1 του 
Ν.2469/97 (Α38). 

6. Το άρθρο 40 του Ν. 849/78 όπως συμπληρώθηκε με 
το άρθρο 8του Ν 2129/93. 

7. Την υπ’ αριθμ. 1107147/1239/0006Α/4.10.96 (ΦΕΚ 
922 Β'/7.10.96) κοινή απόφαση του Πρωθυπουργού και 
του Υπουργού Οικονομικών «Ανάθεση αρμοδιοτήτων 
Υπουργού Οικονομικών στους Υφυπουργούς Οικονομι¬ 
κών». 

8. Την αριθμ. 2/74260/0004/15-10-1999 κ.υ.α. (ΦΕΚ 
1925/Β’) «Ανάθεση αρμοδιοτήτων στους Γεν. Γραμμα¬ 
τείς». 

9. Το γεγονός ότι το ύψος της δαπάνης που προκαλείται 
από την απόφαση αυτή ανέρχεται στο ποσό των δύο εκα¬ 
τομμυρίων διακοσίων χιλιάδων δραχμών, το οποίο θα κα¬ 
λυφθεί από τις πιστώσεις του ΚΑΕ 0515 του φορέα 09- 
110. του προϋπολογισμού εξόδων του Υπουργείου Εξω¬ 
τερικών, έτους 2000, αποφασίζουμε: 

1. Η Επιτροπή για τη μεταφορά στη δημοτική γλώσσα 
της Ευρωπαϊκής Σύμβασης των Δικαιωμάτων του Ανθρώ¬ 
που καθώς και όσων συνοδευτικών της πρωτοκόλλων 
έχουν αποδοθεί στην καθαρεύουσα, η σύσταση της οποί¬ 
ας προβλέπεται από το Άρθρο πέμπτο του Ν. 2691/99, συ¬ 
γκροτείται από τους: 

Αριστόβουλο Μάνεση, Ακαδημαϊκό. Ομότιμο Καθηγητή 
του Συνταγματικού Δικαίου του Πανεπιστημίου Αθηνών, 
ως Πρόεδρο. 

Γεώργιο Ρήγα, Αρεοπαγίτη 

Δημήτριο Μαρωνίτη, Ομότιμο Καθηγητή της Κλασικής 
Φιλολογίας του Πανεπιστημίου Θεσσαλονίκης, 

Νικόλαο Αλιβιζάτο, Καθηγητή του Συνταγματικού Δικαί¬ 
ου του Πανεπιστημίου Αθηνών, και 

Λίνο-Αλέξανδρο Σισιλιάνο. Επίκουρο Καθηγητή του Διε¬ 
θνούς Δικαίου του Πανεπιστημίου Αθηνών, ως μέλη. 

2. Ως Γραμματέας της Επιτροπής ορίζεται ο Γεώργιος 
Καριψιάδης, Εισηγητής στην Ειδική Νομική Υπηρεσία του 
Υπουργείου Εξωτερικών. 

3. Η Επιτροπή πρέπει να ολοκληρώνει τις εργασίες της 
εντός έξι μηνών. 

4. Η αποζημίωση των μελών της Επιτροπής ορίζεται 
στις τετρακόσιες χιλιάδες και του Γραμματέα στις διακό¬ 
σιες χιλιάδες δραχμές, για το σύνολο των συνεδριάσεων. 

5. Η παρούσα απόφαση να δημοσιευτεί στην Εφημερί¬ 
δα της Κυβερνήσεως. 

Αθήνα, 14 Φεβρουάριου 2000 

οι ΥΠΟΥΡΓΟΙ 

ΕΞΩΤΕΡΙΚΩΝ ΥΦΥΠ. ΟΙΚΟΝΟΜΙΚΩΝ 

ΓΙΩΡΓΟΣ Α. ΠΑΠΑΝΔΡΕΟΥ ΝΙΚ. ΧΡΙΣΤΟΔΟΥΛΑΚΗΣ 


Αριθ. 2/94097/0025 (2) 

Τροποποίηση απόφασης του Χάρτη Υποχρεώσεων προς 
τους Καταναλωτές της Ανώνυμης Εταιρείας Διώρυ¬ 
γας Κορίνθου (ΑΕΔΙΚ). 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του νόμου 1067/1980. 

2. Τις διατάξεις του άρθρου 9 του Ν. 2414/98. 

3. Την αριθμ. 2074603/9158/21.11.97 Υπουργική Από¬ 
φαση του Χάρτη Υποχρεώσεων προς τους καταναλωτές 
της ΑΕΔΙΚ. 

4. Την αριθμ. 1107147/1239/0006Α/4.10.96 απόφαση 
του Υπουργού Οικ/κών «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών». 

5. Την από 10.12.99 σύμφωνη γνώμη της Γενικής Γραμ¬ 
ματείας Καταναλωτή του Υπουργείου Ανάπτυξης. 

6. Το αριθμ. 601/24.6.99 έγγραφο της ΑΕΔΙΚ, αποφασί¬ 
ζουμε: 

Τροποποιούμε την αριθ. 2074603/9158/21.11.97 από¬ 
φασή μας Έγκριση Χάρτη Υποχρεώσεων προς τους Κα¬ 
ταναλωτές της Ανώνυμης Εταιρείας Διώρυγας Κορίνθου 
(ΑΕΔΙΚ) ως ακολούθως: 

1. - Η παράγραφος 1 της περίπτωσης «Α. ΥΠΟΧΡΕ¬ 
ΩΣΕΙΣ της ΕΤΑΙΡΕΙΑΣ», συμπληρώνεται, ως εξής: 

«Ειδικές περιπτώσεις πλοίων, εξετάζονται σε συνεργα¬ 
σία πλοιάρχου και της Διευθύνσεως της Διώρυγας». 

2. Η παράγραφος 3 της ως άνω περίπτωσης «Α. ΥΠΟ¬ 
ΧΡΕΩΣΕΙΣ ΤΗΣ ΕΤΑΙΡΕΙΑΣ» αντικαθίσταται ως εξής: 

3. Τα πλωτά μέσα της Εταιρείας είναι σε καλή λειτουρ¬ 
γία και αυτό αποδεικνύεται με πιστοποιητικό του ΝΗΟ¬ 
ΓΝΩΜΟΝΑ ή του Υπουργείου Εμπορικής Ναυτιλίας - Δι¬ 
εύθυνση Επιθεώρησης Εμπορικών Πλοίων. 

3. Το εδάφιο α της παραγράφου (1) της περίπτωσης «Δ. 
ΤΕΛΙΚΗ ΔΙΑΤΑΞΗ» αντικαθίσταται ως εξής: 

α) Το Διευθύνοντα Σύμβουλο της ΑΕΔΙΚ, ως Πρόεδρο. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Φεβρουάριου 2000 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 


Αριθ. Φ22/19347/884 (3) 

Έγκριση χορήγησης, κατ’ εξαίρεση των απαγορευτικών 
διατάξεων του Π.Δ. 84/84, άδειας εγκατάστασης και 
λειτουργίας, μονάδας επεξεργασίας χάρτου και πα¬ 
ραγωγής απορρυπαντικών, στην Εταιρεία «ΕΥΡΩΧΑΡ- 
ΤΙΚΗ Α.Β.Ε.Ε.», στην θέση Φάκα του Δήμου Ασπρο- 
πύργου του Νομού Αττικής. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΥΦΥΠΟΥΡΓΟΣ ΑΝΑΠΤΥΞΗΣ- 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

Α. Τις διατάξεις του άρθρου 4 του Ν. 1360/1983 «Προώ¬ 
θηση των επενδύσεων. Οργάνωση των Υπηρεσιών Κρατι¬ 
κών Προμηθειών και άλλες διατάξεις» (ΦΕΚ Α/65/83), 
όπως τροποποιήθηκαν με το άρθρο 1 παρ. 21 του Ν.2412/ 
1996 «Μεταφορά αρμοδιοτήτων από το Υπουργικό Συμ¬ 
βούλιο σε άλλα Κυβερνητικά Όργανα και άλλες διατά¬ 
ξεις» (ΦΕΚ 123 Α’). 

Β. Τις διατάξεις του άρθρου 10 και ειδικώτερα της πα¬ 
ραγράφου η’ του Π.Δ. 437/85 «Καθορισμός και ανακατα¬ 
νομή των αρμοδιοτήτων των Υπουργείων» (ΦΕΚ 157). 

Γ. Τις διατάξεις του Π.Δ.27/1996 «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης» 
(ΦΕΚ19Α’). 

Δ. Τις διατάξεις του Π.Δ.84/84, «Ιδρυση, επέκταση, εκ¬ 
συγχρονισμός.συγχώνευση και μετεγκατάσταση βιομη¬ 
χανιών, βιοτεχνιών και αποθηκών μέσα στα όρια του ηπει¬ 
ρωτικού τμήματος του Νομού Αττικής και των νησιών Σα¬ 
λαμίνας και Αίγινας» (ΦΕΚΑ/33/84). 

Ε. Την αίτηση της εταιρείας «ΕΥΡΩΧΑΡΤΙΚΗ Α.Β.Ε.Ε», 
για την έγκριση χορήγησης άδειας εγκατάστασης και λει¬ 
τουργίας, της μονάδαςτης επεξεργασίας χάρτου και πα¬ 
ραγωγής απορρυπαντικών, που βρίσκεται στον Ασπρό- 
πυργο Αττικής. 

ΣΤ. Το γεγονός ότι η εν λόγω επένδυση θα συμβάλλει 
στην επιτάχυνση του Ρυθμού ανάπτυξης της Εθνικής Οι¬ 
κονομίας γιατί: 

1. ©α γίνει αξιοποίηση υπαρχουσών βιομηχανικών 
εγκαταστάσεων και μηχανολογικού εξοπλισμού, ενώ 
συγχρόνως, δημιουργείται μία νέα σύγχρονη μονάδα 
στον κλάδο, με αρίστης ποιότητας προϊόντα και με άμε¬ 
σο αποτέλεσμα την βελτίωση της ποιότητας του προϊό¬ 
ντος. 

2. ©α πραγματοποιηθεί επένδυση ύψους 1.500.000 
δρχ. περίπου, με την οποία διατηρούνται 150 θέσεις ερ¬ 
γασίας, και σημαντικός κύκλος εργασιών, με άμεσα οφέ¬ 
λη για την Εθνική Οικονομία.τόσο λόγω των εσόδων του 
Δημοσίου και των Ταμείων,όσο και από την αντικατάστα¬ 
ση εισαγωγών. 

3. Η νέα επένδυση θα πραγματοποιηθεί σε περιοχή 
όπου επικρατεί το βιομηχανικό στοιχείο και κατ’ αυτόν 

τον τρόπο δεν επέρχεται αλλοίωση της φυσιογνωμίας 
της, η δε δραστηριότητα (κοπή και συσκευασία ρολών 
χάρτου και παραγωγή απορρυπαντικών δια απλής ανα- 
μείξεως) δεν είναι ιδιαίτερα επιβαρυντικές για το περι¬ 
βάλλον. 

4. Το μεγαλύτερο μέρος της παραγωγικής διαδικασίας 
της μονάδας (παραγωγή προϊόντων χάρτου), συμβάλλει 
θετικά στο περιβαλλοντικό ισοζύγιο, αφού χρησιμοποιεί 
ως πρώτη ύλη χαρτί που κατά το μεγαλύτερο μέρος, προ¬ 
έρχεται από ανακύκλωση. 

Ζ. α) Το υπ’αριθμό 245/Φ5.1/27.1.99 έγγραφο της 
Δ/νσης Βιομηχανίας της Νομαρχίας Δυτικής Αττικής στο 
οποίο αναφέρεται ότι πρόκειται για σημαντική για την 
απασχόληση της περιοχής επένδυση και ότι η δραστη¬ 
ριότητα.ανήκει στην Β’ κατηγορία της ΚΥΑ 69269/89, δη¬ 
λαδή είναι μονάδα χαμηλής όχλησης. 

β) Το υπ’αριθμό 1355/Φ14.ΑΣΠΡ.1412/8.6.1999 έγγρα¬ 
φο της ως άνω Υπηρεσίας στο οποίο, αναφέρεται η σύμ¬ 
φωνη γνώμη της για την πραγματοποίηση της σχετικής 
επένδυσης, στα πλαίσια του εκσυγχρονισμού της μονά¬ 
δας. 

Η. Τις από 9.2.99 και 10.6.99 εισηγήσεις της Δ/νσης 
Υποστήριξης Βιομηχανιών, της Γενικής Γραμματείας Βιο¬ 
μηχανίας του Υπ. Ανάπτυξης, αποφασίζουμε: 

1. Εγκρίνουμε την χορήγηση, κατ’εξαίρεση των διατά¬ 
ξεων του Π.Δ.84/84 η άλλων απαγορευτικών διατάξεων, 
σύμφωνα με τις διατάξεις του άρθρου 4 του Ν.1360/83, 
όπως τροποποιήθηκαν με το άρθρο 1 παρ.21 του Ν. 24 
12/1996. άδειας εγκατάστασης και λειτουργίας, στην«ΕΥ- 
ΡΩΧΑΡΤΙΚΗ Α.Β.Ε.Ε.» μονάδας επεξεργασίας χάρτου και 
παραγωγής απορρυπανικών, στην θέση Φάκα του Δήμου 
Ασπροπύργου του Νομού Αττικής, συνολικής αξίας επέν¬ 
δυσης 1,5 δις δρχ. περίπου και συνολικής ισχύος μηχ/κού 
εξοπλισμού 384 ΗΡ. 

2. Η ανωτέρω έκγριση παρέχεται με τους εξής όρους: 

α) Η ΕΥΡΩΧΑΡΤΙΚΗ Α.Β.Ε.Ε.,για την χορήγηση άδειας 

εγκατάστασης και λειτουργίας, να προσκομίσει απόφαση 
έγκρισης περιβαλλοντικών όρων για την μονάδα της, από 
το αρμόδιο Γρ. Περιβάλλοντος, της οικείας Νομαρχιακής 
Υπηρεσίας Πολεοδομίας. 

β) Η ΕΥΡΩΧΑΡΤΙΚΗ Α.Β.Ε.Ε. είναι υποχρεωμένη να 
συμμορφωθεί πλήρως, με τους όρους και περιορισμούς 
που θα επιβληθούν με τις αποφάσεις της αρμόδιας Υπη¬ 
ρεσίας Βιομηχανίας, καθώς και με τους όρους που θα 
επιβληθούν για την προστασία του περιβάλλοντος και 
την ασφάλεια των εργαζομένων και των περίοικων, σύμ¬ 
φωνα με τους εγκεκριμμένους περιβαλλοντικούς 
όρους. 

Η ισχύς αυτής της Απόφασης αρχίζει από την δημοσί¬ 
ευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιανουάριου 2000 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΑΝΑΠΤΥΞΗΣ 

ΓΙΑΝΝΟΣ ΠΑΠΑΝΤΩΝΙΟΥ Γ. Γ. ΖΑΦΕΙΡΟΠΟΥΛΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 


Αριθ.Φ. 113/178 (4) 

Αύξηση για το έτος 2000 των καταβαλλόμενων συντάξε¬ 
ων του Ταμείου Επικουρικής Ασφάλισης Υπαλλήλων 
Εμπορικών Καταστημάτων. 

Ο ΥΦΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/1992 (Α' 
165), 

2. Τις διατάξεις του Π.Δ. 213/1992 (Α' 102) και του Π.Δ. 
372/1995 (Α’ 201), 

3. Τις διατάξεις του άρθρου 27 του Ν. 2081/1992 (Α' 
154), 

4. Την κοινή απόφαση του Πρωθυπουργού και του 
Υπουργού Εργασίας και Κοινωνικών Ασφαλίσεων οικ. 
1749/4-11-1998 (Β' 1171), 

5. Το υπ’ αριθ. 43792/576/13-12-1999 έγγραφο του 
Υπουργείου Εθνικής Οικονομίας με το οποίο καθορίστη¬ 
καν τα ποσοστά αυξήσεων των συντάξεων τρέχοντος 
έτους, 

6. Την απόφαση του Διοικητικού Συμβουλίου του Ταμεί¬ 
ου Επικουρικής Ασφάλισης Υπαλλήλων Εμπορικών Κατα¬ 
στημάτων που λήφθηκε στην υπ’ αριθ. 3870/18-1-2000 
συνεδρίαση του, 

7. Την από 2-2-2000 οικονομική έκθεση της Δ/νσης Ανα- 
λογιστικών Μελετών της Γενικής Γραμματείας Κοινωνι¬ 
κών Ασφαλίσεων, 

8. Το γεγονός ότι από τις διατάξεις της απόφασης αυ¬ 
τής προκαλείται επιβάρυνση του προϋπολογισμού του 
εν λόγω Ταμείου, η οποία κατά το τρέχον έτος υπολογί¬ 
ζεται να ανέλθει στο ύψος των 908.000.000 δρχ. και θα 
καλυφθεί από τις πιστώσεις των ΚΑΕ 0629, 0636 και 
0637, 

Οι καταβαλλόμενες από το Ταμείο Επικουρικής Ασφά¬ 
λισης Υπαλλήλων Εμπορικών Καταστημάτων συντάξεις 
προς τους συνταξιούχους του, των οποίων το συνταξιο- 
δοτικό δικαίωμα εμπίπτει στο μέχρι 31-12-1999 χρονικό 
διάστημα, αυξάνονται ως εξής: 

Κατά ποσοστό τέσσερα τοις εκατό (4 %) από 1-1-2000 
επί του ποσού αυτών, όπως είχε διαμορφωθεί στις 31-12- 
1999. Στο ποσό αυτό συμπεριλαμβάνεται και το διορθω¬ 
τικό ποσό έτους 1999. 

Τα κατώτατα όρια σύνταξης του Ταμείου, ανεξάρτητα 
από το χρόνο συνταξιοδότησης, διαμορφώνονται ως 
εξής: 

α) Για συντάξεις λόγω γήρατος και αναπηρίας, από 1-1- 
2000 σε 57.000 δρχ. από 55.000 δρχ. και 

β) Γ ια συντάξεις λόγω θανάτου από 1-1-2000 σε 47.000 
δρχ. από 44.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Φεβρουάριου 2000 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝ Ν ΙΔΗΣ 

Αριθ.ΑΙα/13589/99 (5) 

Τροποποίηση/Συμπλήρωση Οργανισμού του Π.Γ.Ν. Παί- 
δων Αθηνών «Π. καιΑγλ. Κυριάκού». 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ- 
ΥΦΥΠ. ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 2519/97 (Φ.Ε.Κ. 165/Α/97). 

2. Τις διατάξεις του Π.Δ/τος 87/86 (ΦΕΚ 32/Α/86). 

3. Τις διατάξεις των άρθρων 56 και 64 του Ν. 2071/92 
(ΦΕΚ 123/Α/92) όπως συμπληρώθηκαν μετά άρθρα 4 και 
8του Ν. 2194/94 (34/Α') 

4. Τις διατάξεις του άρθρου 1 (παρ. 2) του Ν. 2469/97 
(Φ.Ε.Κ. 38/Α/97) και το γεγονός ότι από τις διατάξεις της 
απόφασης αυτής δεν θα προκληθεί δαπάνη σε βάρος του 
κρατικού προϋπολογισμού. 

5. Την. αριθμ.. 8211/99 (Φ.Ε.Κ. 198/Β/92), Απόφαση ανά¬ 
θεσης αρμοδιοτήτων στον Υφυπουργό Εσωτερικών, Δη¬ 
μόσιας Διοίκησης και Αποκέντρωσης. 

6. Την αρ. 1107147/1239/067/96 (Φ.Ε.Κ. 922/Β/96) Από¬ 
φαση ανάθεσης αρμοδιοτήτων στον Υφυπουργό Οικονο¬ 
μικών Ν. Χριστοδουλάκη. 

7. Την αριθμ. Α3β/5807/87 (ΦΕΚ216/Β/27) Κοινή Υπουρ¬ 
γική Απόφαση «Μεταφορά Παιδιατρικού Τμήματος από 
το Π. Γ. Ν. Αθ. «ΑΛΕΞΑΝΔΡΑ» ΣΤΟ Π.γ.ν. Παίδων Αθηνών 
«Π. καιΑγλ. Κυριάκού», αποφασίζουμε: 

Η Αριθμ. Α3β/14125/86 Υπουργική Απόφαση «Αναμόρ¬ 
φωση του οργανισμού του Νοσ/μείου Παίδων Αθηνών «Π. 
και Αγλ. Κυριάκού», η οποία τροποποιήθηκε και συμπλη¬ 
ρώθηκε με τις Αποφάσεις αριθμ. Α3β/11004/88 (Φ.Ε.Κ 
588/Β/88), Α3β/14685/88 (Φ.Ε.Κ. 844/Β/88), Α3α/726/91 
(Φ.Ε.Κ 387/Β/91), Υ4α/3875/94 (Φ.Ε.Κ. 94/Β/95), 

Υ4α/6086/96 (Φ.Ε.Κ. 723/Β/96) και Υ4α/11732/96 (Φ.Ε.Κ. 
954/Β/97), συμπληρώνεται και τροποποιείται όπως παρα¬ 
κάτω: 

- Στο Άρθρο 7 «Διάρθρωση Ιατρικής Υπηρεσίας», τα 
τμήματα του Παθολογικού Τομέα αναδιαρθρώνονται ως 
εξής: 

Α. ΠΑΘΟΛΟΓΙΚΟΣ ΤΟΜΕΑΣ 
Α/Τμήματα 

Α1. Τρία (3) Παιδιατρικά, [Δύο (2) για το Κεντρικό και 
ένα (1) για το Παράρτημα] 

Α2. Ένα (1) Καρδιολογικό 
Α3. Ένα (1) Νευρολογικό 
Α4. Ένα (1) Νεφρολογικό 
Α5. Ένα (1) Ενδοκρινολογικό 
Α6. Ένα (1) Ογκολογικό 
Α7. Ένα (1) Δηλητηριάσεων 
Α8. Ένα (1) Τμήμα Αύξησης και Ανάπτυξης 
Κατά τα λοιπά το συμπληρωμένο ή τροποποιούμενο 
άρθρο, παραμένει ως έχει. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 15 Φεβρουάριου 2000 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

Λ. ΤΖΑΝΗΣ Ν. ΧΡΙΣΤΟΔΟΥΛΑΚΗΣ 

ΥΓΕΙΑΣ ΚΑΙ ΠΡΟΝΟΙΑΣ 

Λ. ΠΑΠΑΔΗΜΑΣ 


Αριθ. 4390 (6) 

Καθορισμός του τύπου, των στοιχείων και των δικαιολο- 
γητικών του προϋπολογισμού, του απολογισμού και 
του ισολογισμού των αθλητικών σωματείων, των αθλη¬ 
τικών ενώσεων και των αθλητικών ομοσπονδιών. 

ΟΙ ΥΦΥΠΟΥΡΓΟΙ 
ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Τηςπαρ.1 του άρθρου 51 του Ν.2725/1999 (ΦΕΚ 121 
Α') «Ερασιτεχνικός και επαγγελματικός αθλητισμός και 
άλλες διατάξεις». 

β) Του άρθρου 29Ατου Ν.1558/1985 (ΦΕΚ 13 Α'), όπως 
προστέθηκε με το άρθρο 27 του Ν.2081/1992 (ΦΕΚ 154 
Α') και τροποποιήθηκε με το άρθρο 1 παρ. 2α του 
Ν.2469/1997 (ΦΕΚ38Α). 

2. Την με αριθ. 1107147/1239/0067/96 (ΦΕΚ 922Β) από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων στους Υφυπουργούς Οικο¬ 
νομικών». 

3. Τη με στοιχεία ΥΠ.ΠΟ./Γ.ΝΟ.Σ./47968/9.10.1996 
(ΦΕΚ 937/Β/14.10.1996) απόφαση του Πρωθυπουργού 
και του Υπουργού Πολιτισμού «Ανάθεση αρμοδιοτήτων 
στον Υφυπουργό Αθλητισμού Ανδρέα Φούρα». 

4. Ότι από τις ρυθμίσεις της παρούσας απόφασης δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Άρθρο 1 

Τύπος, στοιχεία και δικαιολογητικά προϋπολογισμού, 
απολογισμού και ισολογισμού. 

Καθορίζουμε τον τύπο και τα στοιχεία του προϋπολο¬ 
γισμού, του απολογισμού και του ισολογισμού των 
αθλητικών σωματείων, των αθλητικών ενώσεων και των 
αθλητικών ομοσπονδιών, που διέπονται από τις διατά¬ 
ξεις του Ν. 2725/1999, καθώς και τα δικαιολογητικά που 
θα συνοδεύουν κάθε προϋπολογισμό, απολογισμό και 
ισολογισμό, σύμφωνα με τα οριζόμενα στα επόμενα άρ¬ 
θρα. 

Άρθρο 2 

Προϋπολογισμός 

1. Ο τύπος και τα στοιχεία του προϋπολογισμού ορίζο¬ 
νται ως εξής: 

α. Ο προϋπολογισμός των αθλητικών σωματείων θα συ- 
ντάσσεται σύμφωνα με το προσαρτημένο στην παρούσα 
απόφαση ΠΑΡΑΡΤΗΜΑ Α',της οποίας αποτελεί αναπό¬ 
σπαστο μέρος. 

β. Ο προϋπολογισμός των αθλητικών ενώσεων θα συ- 
ντάσσεται σύμφωνα με το προσαρτημένο στην παρούσα 
απόφαση ΠΑΡΑΡΤΗΜΑ Β',της οποίας αποτελεί αναπό¬ 
σπαστο μέρος. 

γ. Ο προϋπολογισμός των αθλητικών ομοσπονδιών θα 
συντάσσεται σύμφωνα με το προσαρτημένο στην παρού¬ 
σα απόφαση ΠΑΡΑΡΤΗΜΑ Γ, της οποίας αποτελεί ανα¬ 
πόσπαστο μέρος. 

2. Κάθε προϋπολογισμός συνοδεύεται από εισηγητική 
έκθεση στην οποία εκτίθενται τεκμηριωμένα οι λόγοι εγ¬ 
γραφής κάθε ποσού στο σκέλος και των εσόδων και των 
εξόδων. 

Στην εισηγητική έκθεση επισυνάπτονται επικυρωμένα 

φωτοαντίγραφα ή αντίγραφα των επικαλούμενων εγγρά¬ 
φων ή άλλων στοιχείων. 

3. Ο προϋπολογισμός καταρτίζεται ισοσκελισμένος ως 
προς τα έσοδα και έξοδα. 

4. Η ύπαρξη ταμιακού υπολοίπου από το προηγούμενο 
οικονομικό έτος αναγράφεται με πλήρη ανάλυση στο σκέ¬ 
λος των εσόδων. Οι υποχρεώσεις παρελθόντων οικονομι¬ 
κών ετών αναγράφονται με πλήρη ανάλυση στο σκέλος 
των εξόδων. 

5. Κάθε προϋπολογισμός, με επιφύλαξη και της παρα¬ 
γράφου 2 του παρόντος άρθρου, ειδικότερα συνοδεύε¬ 
ται: 

α. Με κατάσταση στην οποία αναγράφεται ονομαστικά 
όλο το προσωπικό, τακτικό και με σύμβαση ορισμένου 
χρόνου, με ανάλυση των αποδοχών του και των εκτιμώ- 
μενων μεταβολών κατά τη διάρκεια του έτους. 

β. Με επικυρωμένα φωτοαντίγραφα ή άλλων νομιμοποι¬ 
ητικών εγγράφων καταβολής μισθωμάτων για γραφεία, 
αποθήκες και εγκαταστάσεις. 

γ. Με επικυρωμένα φωτοαντίγραφα ή αντίγραφα εγ¬ 
γράφων ή άλλων στοιχείων που αφορούν το ύψος σε 
δραχμές συνδρομών σε διεθνείς ομοσπονδίες, καθώς και 
άλλες σε δραχμές διεθνείς υποχρεώσεις. 

6. Οι προϋπολογισμοί των ομοσπονδιών συνοδεύονται 
από οικονομικό προγραμματισμό για κάθε άθλημα ή κλά¬ 
δο άθλησης στο πλαίσιο του εθνικού αθλητικού σχεδια- 
σμού και από έκθεση στην οποία αναφέρονται παρατη¬ 
ρήσεις και συμπεράσματα σχετικά με την πορεία των 
αθλημάτων τους κατά την προηγούμενη περίοδο και την 
προοπτική ανάπτυξης τους το επόμενο έτος (εδάφιο τρί¬ 
το παρ.4 άρθρο 51 Ν.2725/1999). 

Άρθρο 3 
Απολογισμός 

1. Ο τύπος και τα στοιχεία του απολογισμού των αθλη¬ 
τικών σωματείων, των αθλητικών ενώσεων και των αθλη¬ 
τικών ομοσπονδιών ορίζεται ότι θα συντάσσονται σύμφω¬ 
να με τα προσαρτη μένα στην παρούσα απόφαση Π ΑΡΑΡ- 
ΤΗΜΑΤΑ Δ', Ε' και ΣΤ', αντίστοιχα ,της οποίας αποτελούν 
αναπόσπαστο μέρος. 

2. Κάθε απολογισμός συνοδεύεται από εισηγητική έκ¬ 
θεση, στην οποία εκτίθενται τεκμηριωμένα οι λόγοι της 
απόκλισης, εάν υφίσταται, από τα προϋπολογισθέντα 
αντίστοιχα ποσά, θα επισυνάπτεται δε η ετήσια εγκριτική 
απόφαση του ανωτάτου Καταστατικού Οργάνου (Γενικής 
Συνέλευσης). Η τελευταία ημερομηνία υποβολής του 
προς έγκριση ετήσιου Οικονομικού Απολογισμού ορίζε¬ 
ται η 31/3 κάθε έτους και περιλαμβάνει όλες τις οικονομι¬ 
κές πράξεις που πραγματοποιήθηκαν κατά το χρονικό 
διάστημα από 1/1 έως 31/12του προηγουμένου έτους. 

3. Κάθε δαπάνη χρεώνεται σε βάρος της πίστωσης του 
οικείου κεφαλαίου του προϋπολογισμού, στο οποίο αντι¬ 
στοιχεί. 

4. Δεν επιτρέπεται πραγματοποίηση δαπάνης, για την 
οποία δεν προβλέπεται αντίστοιχη πίστωση στον προϋ¬ 
πολογισμό . Αν η πίστωση δεν επαρκεί η πραγματοποίηση 
της σχετικής δαπάνης θα είναι δυνατή μετά την κατά τις 
ισχύουσες διατάξεις τροποποίηση του προϋπολογισμού 
και έγκριση από το αρμόδιο όργανο. 

5. Στα εντάλματα πληρωμής δαπανών επισυνάπτονται 
όλα τα απαιτούμενα κατά περίπτωση νομιμοποιητικά πα¬ 
ραστατικά και στοιχεία. 


6. Στον απολογισμό των αθλητικών σωματείων εντάσ¬ 
σεται ο ειδικός απολογισμός της διαχείρισης των κρατι¬ 
κών επιχορηγήσεων που προβλέπει η παράγραφος 7 του 
άρθρου 51 του Ν. 2725/1999. 

Άρθρο 4 
Ισολογισμός 

1. Ο τύπος και τα στοιχεία του ισολογισμού των αθλητι¬ 
κών σωματείων, των αθλητικών ενώσεων και των αθλητι¬ 
κών ομοσπονδιών ορίζεται ότι θα συντάσσονται σύμφωνα 
μεταπροσαρτημένα στην παρούσα απόφαση ΠΑΡΑΡΤΗ¬ 
ΜΑΤΑ Ζ', Η' και Θ', αντίστοιχα, της οποίας αποτελούν ανα¬ 
πόσπαστο μέρος. 

2. Κάθε ισολογισμός συνοδεύεται από εισηγητική έκθε¬ 
ση στην οποία εκτίθενται τεκμηριωμένα τα οικονομικά 
αποτελέσματα του προηγούμενου οικονομικού έτους. 

Άρθρο 5 
Εξαιρέσεις 

Αθλητικά σωματεία, αθλητικές ενώσεις και αθλητικές 
ομοσπονδίες επιτρέπεται να μη συντάσσουν ισολογισμό, 
κατά τις διατάξεις της παρούσας απόφασης, εφόσον συ¬ 
ντάσσουν ισολογισμό κατά τις διατάξεις του ΚΩΔΙΚΑ ΒΙ¬ 
ΒΛΙΩΝ ΚΑΙ ΣΤΟΙΧΕΙΩΝ (Π.Δ. 186/92). 

Άρθρο 6 
Γ ενική Διάταξη 

Στους προϋπολογισμούς και απολογισμούς των αθλη¬ 
τικών σωματείων, των αθλητικών ενώσεων και των αθλη¬ 
τικών ομοσπονδιών μπορεί να προστίθενται κωδικοί αριθ¬ 
μοί, στο σκέλος των εσόδων και στο σκέλος των εξόδων, 
ανάλογα με τις ανάγκες τους. 

Άρθρο 7 
Ισχύς 

Η παρούσα απόφαση να δημοσιευθεί στην Εφημερίδα 
της Κυβερνήσεως και να ισχύσει για τον προϋπολογισμό, 
απολογισμό και ισολογισμό του έτους 2001. 

Αθήνα, 17 Φεβρουάριου 2000 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΠΟΛΙΤΙΣΜΟΥ 

Ν. ΧΡΙΣΤΟΔΟΥΛΑΚΗΣ Α. ΦΟΥΡΑΣ 


Αριθ. 3342/06/2000 (7) 

Καθορισμός προσόντων Κυβερνήτη Επαγγελματικού 
Πλοίου Αναψυχής. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Τις διατάξεις του άρθρου 5 παραγρ. 3α του Ν. 
2743/99 «Πλοία αναψυχής και άλλες διατάξεις» (ΦΕΚ Α 
211 ). 

β. Τις διατάξεις του άρθρου 29α του Ν. 1558/85 «Κυ¬ 
βέρνηση και Κυβερνητικά όργανα» (ΦΕΚ Α 137) που προ¬ 
στέθηκε με το άρθρο 27του Ν. 2081/92 (ΦΕΚ Α154) όπως 
αντικαταστάθηκε από το άρθρο 1 παραγρ. 2α του Ν. 
2469/97 (ΦΕΚ Α 38). 

γ. Την με αριθ. 340/1.2.2000 γνώμη Ναυτικού Επιμελη¬ 
τηρίου Ελλάδος. 

δ. Το γεγονός ότι από τις διατάξεις της απόφασης αυ- 

τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

1. Καθορίζουμε τα προσόντα του Κυβερνήτη επαγγελ¬ 
ματικού πλοίου αναψυχής (ιστιοφόρου ή μηχανοκίνητου) 
όταν, σύμφωνα με τις διατάξεις της παραγρ. 2 του άρ¬ 
θρου 5 καιτηςπαραγρ. 4του άρθρου 13του Ν. 2743/1999 
(ΦΕΚ Α 211), εκναυλώνονται χωρίς να υπηρετεί σ’αυτό 
Πλοίαρχος και πλήρωμα ως ακολούθως: 

Α) Ο Κυβερνήτης ιστιοφόρου επαγγελματικού πλοίου 
αναψυχής είναι κάτοχος: 

α) Πτυχίου Κυβερνήτη Εμπορικού Ναυτικού (Ε.Ν) Γ' 
τουλάχιστον Τ άξης ή 

β) Πτυχίου Κυβερνήτη «τουριστικών θαλαμηγών του 
Π.Δ. 264/77 (ΦΕΚ Α 39) όπως τροποποιήθηκε με το Π.Δ. 
54/96 (ΦΕΚ Α 47) ή του Π.Δ. 243/98 (ΦΕΚΑ 181) ή 
γ) Πτυχίου Κυβερνήτη ρυμουλκών ή 
δ) Άδειας διακυβέρνησης ιστιοφόρου ιδιωτικού πλοίου 
αναψυχής, που προβλέπεται με απόφαση του Υπουργού 
Εμπορικής Ναυτιλίας, που εκδίδεται κατ’ εξουσιοδότηση 
της παραγρ. 2 του άρθρου 11 του Ν. 1940/91 (ΦΕΚΑ 40), 
όπως τροποποιήθηκε με την παραγρ. 6 του άρθρου 9 του 
Ν. 2743/99. 

Μέχρι την έκδοση της απόφασης αυτής και τον καθορι¬ 
σμό της ημερομηνίας μετά την παρέλευση της οποίας θα 
είναι υποχρεωτική η κατοχή της παραπάνω άδειας, για τη 
διακυβέρνηση ιστιοφόρου σκάφους ο Κυβερνήτης πρέ¬ 
πει να είναι κάτοχος: 

α) Αποδεικτικού παρακολούθησης, μαθημάτων του 
σχολείου Κυβερνητών σκαφών αναψυχής που είχε λει¬ 
τουργήσει κατά το παρελθόν στο ΥΕΝ ή 
β) Βεβαίωσης της σχολής Ναυτικών Δοκίμων περί επι¬ 
τυχούς αποφοίτησης από τον πρακτικό και θεωρητικό κύ¬ 
κλο εκπαίδευσης στην ιστιοπλοΐα ή 
γ) Άδειας Γ τουλάχιστον κατηγορίας προπονητή -ιστιο¬ 
πλοΐας της Γ ενικής Γ ραμματείας Αθλητισμού ή 
δ) Πτυχίου του Τμήματος Επιστήμης Φυσικής Αγωγής 
και Αθλητισμού (ΤΕΦΑΑ) με ειδικότητα ιστιοπλοΐας ή 
ε) Πτυχίου, διπλώματος ή άλλου αποδεικτικού επιτυ¬ 
χούς αποφοίτησης από Σχολή Ιστιοπλοΐας Ναυτικών Ομί¬ 
λων ή Ναυταθλητικών Σωματείων ή Συλλόγων που έχουν 
αναγνωρισθεί από τη Γ ενική Γ ραμματεία Αθλητισμού ή 
ιδιωτικών σχολών ιστιοπλοΐας που λειτουργούν με άδεια 
του Νομάρχη, σύμφωνα με την ισχύουσα νομοθεσία, από 
το οποίο αποδεικνύεται η ικανότητα διακυβέρνησης 
ιστιοφόρου σκάφους ανοικτής θαλάσσης ή 
στ) Βεβαίωσης της Ελληνικής Ιστιοπλοϊκής Ομοσπον¬ 
δίας, θεωρημένης από τη Γ ενική Γ ραμματεία Αθλητισμού 
σύμφωνα με την οποία έχει λάβει μέρος ως Κυβερνήτης 
σε σκάφη ολικού μήκους άνω των επτά (7) μέτρων σε αγώ¬ 
νες του επίσημου προγράμματος της Ελληνικής Ιστιο¬ 
πλοϊκής Ομοσπονδίας συνολικής διαδρομής δύο τουλά¬ 
χιστον χιλιάδων (2000) ναυτικών μιλίων. 

Η ναυτική εμπειρία και ικανότητα του αλλοδαπού Κυ¬ 
βερνήτη ιστιοφόρου πλοίου αναψυχής μπορεί να βεβαιώ¬ 
νεται κατά τις διατάξεις της παραγράφου 3β του άρθρου 
5του Ν. 2743/99. 

Β) Ο Κυβερνήτης Μηχανοκίνητου πλοίου αναψυχής εί¬ 
ναι κάτοχος: 

α) Πτυχίου Κυβερνήτη Γ τουλάχιστον τάξης Ε.Ν. ή 
β) Πτυχίου Κυβερνήτη τουριστικών θαλαμηγών του 
Π.Δ. 264/77 (ΦΕΚ Α 90), όπως τροποποιήθηκε με το Π.Δ. 
54/96 (ΦΕΚΑ 47) ή του Π.Δ. 243/98 (ΦΕΚΑ 181) ή 
γ) Πτυχίου Κυβερνήτη Ρυμουλκών ή 


δ) Άδειας διακυβέρνησης μηχανοκίνητου ιδιωτικού 
πλοίου αναψυχής που προβλέπεται με απόφαση του 
Υπουργού Εμπορικής Ναυτιλίας που εκδίδεται κατ’ εξου¬ 
σιοδότηση της παραγρ. 2 του άρθρου ΙΙτουΝ. 1940/91, 
όπως τροποποιήθηκε με την παραγρ. 6 του άρθρου 9 του 
Ν. 2743/99. 

Μέχρι την έκδοση της απόφασης αυτής και τον καθορι¬ 
σμό της ημερομηνίας μετά την παρέλευση της οποίας θα 
είναι υποχρεωτική η κατοχή της παραπάνω άδειας, για τη 
διακυβέρνηση μηχανοκίνητου πλοίου αναψυχής ο Κυβερ¬ 
νήτης πρέπει να είναι κάτοχος άδειας χειριστή ταχυπλό¬ 
ου σκάφους που εκδίδεται από τις Λιμενικές Αρχές της 
χώρας ή αντίστοιχης άδειας που έχει εκδοθεί ή αναγνω- 
ρισθεί από χώρα μέλος της Ευρωπαϊκής Ένωσης (Ε.Ε.) 
και Ευρωπαϊκής Ζώνης Ελευθέρων Συναλλαγών (ΕΖΕΣ) 
πλην Ελβετίας, εφόσον το πλοίο δεν απομακρύνεται πέ¬ 
ραν των έξι (6) ναυτικών μιλίων από την ακτή και οι επιβαί- 
νοντες δεν είναι περισσότεροι από έξι (6). 

Η ναυτική ικανότητα και εμπειρία του αλλοδαπού Κυ¬ 
βερνήτη μηχανοκίνητου πλοίου αναψυχής αποδεικνύεται 
από αντίστοιχο πιστοποιητικό που έχει εκδοθεί ή αναγνω- 
ρισθεί επίσημα από Κρατική Αρχή της χώραςτου ή χώρας 
μέλους της Ε.Ε. και ΕΖΕΣ πλην Ελβετίας. 

Η απόδειξη της επίσημης αναγνώρισης από Κρατική 
Αρχή μπορεί να γίνεται με Υπεύθυνη Δήλωση του άρθρου 
8του Ν. 1599/86 (ΦΕΚΑ75). 

2. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να ,δημοσιευθεί στην Εφημερίδα της 
Κυβερνήσεως. 

Πειραιάς, 8 Φεβρουάριου 2000 

Ο ΥΠΟΥΡΓΟΣ 

ΣΤΑΥΡΟΣ ΑΡ. ΣΟΥΜΑΚΗΣ 


Αριθ. 7012/26/1 -κγ' (8) 

Τροποποίηση των 7012/26/1α'/29.9.1998 και 7012/27/1/ 
21.9.1999 αποφάσεων των Υπο υ ργών Ο ικονο μικών και 
Δημόσιας Τάξης. 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 4 παρ. 3 του Ν. 2622/1998 « 
Υπηρεσίες Συνοριακής Φύλαξης-Δήλωση περιουσιακής 
κατάστασης αστυνομικών και άλλες διατάξεις» (Α' 138). 

2. Τις διατάξεις του άρθρου 9παρ. ΙΟτου Ν. 2734/1999 
«Εκδιδόμενα με αμοιβή πρόσωπα και άλλες διατάξεις» (Α' 
161). 

3. Τις διατάξεις του άρθρου 29 Ατού Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081/1992 (Α' 154) και 
τροποποιήθηκε με το άρθρο 1 παρ. 2 εδάφ. α' του Ν. 
2469/1997 (Α'38). 

4. Την υπ’αριθ. 1107147/123 9/006Α/4.10.1996 απόφα¬ 
ση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (Β' 922). 

5. Το γεγονός ότι από τις διατάξεις της παρούσας από¬ 
φασης προκαλούνται δαπάνες σε βάρος του κρατικού 
προϋπολογισμού ύψους 7.750.000 δραχμών, περίπου για 
το έτος 2000. Γιατα έτη 2001,2002 2003 και 2004 δενπρο- 

καλούνται δαπάνες σε βάρος του κρατικού προϋπολογι¬ 
σμού. Για το έτος 2005 προκαλούνται δαπάνες ύψους 
9.500.000 δραχμών, περίπου. Από τις δαπάνες αυτές, 
εκείνες του έτους 2000 θα αντιμετωπισθούν από τις πι¬ 
στώσεις του ΚΑΕ 1422 του Π/Υ εξόδων Ε.Φ. 43-110 «Ελ¬ 
ληνική Αστυνομία», ενώ οι δαπάνες του έτους 2005 θα 
προβλέπονται και θα αντιμετωπίζονται από τις εγγραφό- 
μενες για το σκοπό αυτό πιστώσεις του αντίστοιχου Π/Υ 
εξόδων του ιδίου Φορέα, αποφασίζουμε: 

Άρθρο 1 

1. Στο τέλος του άρθρου 1 της 7012/26/1-α' από 
29.9.1998 απόφασης των Υπουργών Οικονομικών και Δη¬ 
μόσιας Τάξης «Στολή, οπλισμός, ατομικά εφόδια Συνο¬ 
ριακών Φυλάκων» (Β' 1062), προστίθεται η φράση: 

«Πλαστικό αδιάβροχο, χρώματος φαιοπράσινου, με 
επίκρανο (κουκούλα), χωρίς εσωτερική επένδυση». 

2. Στην παράγραφο 1 του άρθρου 3 της ίδιας ως άνω 
απόφασης προστίθεται εδάφιο ι', ως εξής: 

«ι. Ένα (1) πλαστικό αδιάβροχο, χρώματος φαιοπράσι¬ 
νου, με επίκρανο (κουκούλα), χωρίς εσωτερική επένδυ¬ 
ση, ανάδέτη». 

Άρθρο 2 

1. Στοτέλοςτου άρθρου 1 της 7012/27/1 από21.9.1999 
απόφασης των Υπουργών Οικονομικών και Δημόσιας Τά¬ 
ξης «Στολή, οπλισμός, ατομικά εφόδια Ειδικών Φρουρών» 
(Β' 1873), προστίθεται η φράση: 

«Πλαστικό αδιάβροχο, χρώματος βαθυκύανου , με επί¬ 
κρανο (κουκούλα), χωρίς εσωτερική επένδυση». 

2. Στην παράγραφο 1 του άρθρου 3 της ίδιας ως άνω 
απόφασης προστίθεται εδάφιο θ', ως εξής: 

«Ένα (1) πλαστικό αδιάβροχο, χρώματος βαθυκύανου, 
με επίκρανο (κουκούλα), χωρίς εσωτερική επένδυση, ανά 
5 έτη». 

Άρθρο 3 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Φεβρουάριου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΝΙΚ. ΧΡΙΣΤΟΔΟΥΛΑΚΗΣ ΜΙΧ. ΧΡΥΣΟΧΟΪΔΗΣ 


Αριθ. 14418/99 (9) 

Τροποποίηση της συστατικής πράξης του Ν.Π. Δημοτι¬ 
κός Παιδικός Σταθμός Σχηματαρίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 26 και 203 του ΔΚΚ [ΠΔ 
410/95], 

2. Τις διατάξεις του Ν. 2503/97 περί «Διοίκησης Οργά¬ 
νωσης στελέχωσης της Περιφέρειας - ρύθμιση θεμάτων 
για την Τοπική Αυτοδιοίκηση και άλλες διατάξεις». 

3. Την 265/99 απόφαση του Δημοτικού Συμβουλίου Σχη¬ 
ματαρίου περί τροποποίησης της συστατικής πράξης του 
Νομικού Προσώπου Δημοτικού Παιδικού Σταθμού Σχη¬ 
ματαρίου. 

4. Την 5921/97 απόφαση του Γενικού Γραμματέα της 
Περιφέρειας Στερεός Ελλάδας Περί «Μεταβίβασης δι¬ 
καιώματος υπογραφής με Εντολή Γενικού Γραμματέα Πε¬ 
ριφέρειας» στους Δ/ντές Τοπικής Αυτ/σης και Δ/σης των 
Νομών, αποφασίζουμε: 

Τροποποιούμε την 12060/96 απόφαση του Αναπληρω¬ 
τή Περιφερειακού Δ/ντή Ν. Βοιωτίας που δημοσιεύτηκε 
στο ΦΕΚ Αρ. Φύλ. 995/1.11.96 με την οποία συστήθηκε 
ίδιο Νομικό Πρόσωπο στο Δήμο Σχηματαρίου με την επω¬ 
νυμία «Δημοτικός Παιδικός Σταθμός Σχηματαρίου» ως 
εξής: 

Α. Ως προς την επωνυμία του Νομικού Προσώπου από 
«Δημοτικός Παιδικός Σταθμός Σχηματαρίου» σε «Δημοτι¬ 
κός Βρεφονηπιακός Σταθμός Σχηματαρίου». 

Β. Ως προς τους σκοπούς του «Σκοπός του Νομικού 
Προσώπου είναι η φύλαξη, παραμονή και φοίτηση σ’ αυ¬ 
τό παιδιών βρεφικής και προσχολικής ηλικίας που θα πε- 
ριέχονται στον κανονισμό λειτουργίας ο οποίος θα εγκρι- 
θεί από το Δημοτικό Συμβούλιο. 

Κατά τα λοιπά ισχύει η 12060/96 απόφασή μας. 

Από τις διατάξειςτης απόφασης αυτής δενπροκαλείται 
δαπάνη σε βάρος του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 28 Ιανουάριου 2000 

Με εντολή Γ ενικού Γ ραμματέα Περιφέρειας 
Η Διευθύντρια 
Ε. ΘΕΟΔΩΡΑΚΗ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηίΐρ: νννννν.βΐ.9 γ 
θ-ιτιείΙ: \λ/θ 5 ιτι 351 θγ @ Θί.ς|Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 
Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ -Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031) 423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ- 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































